El mort que ningú vol: porta més d'un mes abandonat en un hospital\nEl cadàver d'una persona porta més d'un mes a les cambres refrigerades de l'hospital Virgen del Rocío de Sevilla. La víctima va morir el passat 27 d'agost en el centre sanitari i des d'aleshores ningú no ha reclamat el cos per enterrar-lo o incinerar-lo. Segons denuncia el sindicat CSIF i recull el Diario de Sevilla, la "clara manca de coordinació" entre les diferents administracions és la causant d'aquesta situació "tan greu i anòmala" i ha de ser l'Ajuntament de Los Palacios -localitat de la qual era veí el mort- el responsable que es faci càrrec de les restes per donar-los sepultura.\nSense rastre de familiars\nLa veu d'alarma la van donar els delegats sindicals del CSIF a l'Hospital Virgen del Rocío. El cadàver d'una persona morta el passat 27 d'agost continuava podrint-se a les cambres refrigerades de l'edifici d'Anatomia Patològica, després que cap familiar no aparegués per fer-se càrrec de les despulles. Després de comunicar-li a la direcció la situació, els professionals del centre van exigir una solució per poder agilitzar els tràmits per traslladar el cos.\nEl cas va empitjorar la setmana passat, quan una avaria a la cambra de refrigeració va obligar a moure els cossos a altres instal·lacions, informa el mateix mitjà. Segons recorda el sindicat, es tracta d'"un cadàver en putrefacció, fet que fa perillosa i problemàtica la seva manipulació" i afegeix que les cambres fredes només s'utilitzen per a un breu espai de temps, ja sigui per la realització d'una autòpsia o mentre es tramita la sepultura.\nEl cos continua en dependències de l'hospital a l'espera que l'Ajuntament de Los Palacios -localitat de la qual era veí el mort- tramiti les gestions per fer-se càrrec de les restes del mort. Segons informa el mateix mitjà, el consistori del municipi va comunicar en complir-se un mes de la defunció el passat 27 de setembre que "estaven en festes i que quan finalitzessin es farien càrrec" del cadàver.


l'escola Covalta: "Nadala rebel" a Magisteri!\nAnònim 19 de maig de 2011 a les 17:43\nMoLt Bé DiDaC aIxÓ éS uN dIa QuE nO vAiG a ObLiDaR MAI..!!!M'hA aGrAdT mOlTiSsIm...!!!!FeLiCiTaTs ErEs Un BoN mEsTrE qUe No VaIg A ObLiDaR MAI...!!!\nDe TàNiA...!!!! =D =)\nAnònim 19 de maig de 2011 a les 21:11\nEnhorabona Dídac,Pau, tots el teus alumnes i la gent que ho ha fet possible.Eres un MESTRE.Endavant!\nAnònim 19 de maig de 2011 a les 23:17\nVa ser complicat explicar els meus efectes especials, havíem de contar en altra vertadera especialista. Després d'un casting molt cru va ser possible...;) era clar q seria un èxit més.\nAnònim 21 de maig de 2011 a les 21:26\nTÀNIA: Si que fou una jornada especial, eh! Ho tornàreu a fer de cine! Enhorabona!\nENRIC: Un plaer i un privil·legi treballar i fer coses amb alumnes com la teua filla!\nMARIAN: Si, efectivament: la missió era molt difícil. Però la meua germana també li va arrear bé a Pau! :)


Els 25 materials catequètics de referència del proper curs | Catalunya Religió\n(Claret) Un any més la Llibreria Claret inicia la campanya de venda de llibre per a la catequesi. Així doncs i des de fa unes setmanes, ja es poden trobar disponibles a la Llibreria els principals i actualitzats materials i recursos catequètics per iniciar aquest proper curs 2014-2015.\nEn Josep M. Alentà, responsable de la secció de religió de la Llibreria Claret, explica en aquest vídeo quins són els materials que podrem trobar per aquest nou curs.\nEls materials recomanats són, per una banda, vàries guies i quaderns d'activitats per a treballar el catecisme Jesús és el Senyor. Des del mateix catecisme editat per la Conferència Episcopal, passant pels materials complementaris del Secretariat Interdiocesà de Catequesi (SIC) i de Claret, pensades per fornir als catequistes de pautes per a la seva tasca, així com per acompanyar les famílies i els mateixos nens i nenes de primer i segon curs de catequesi, amb algun títol dedicat també a infants de postcomunió.\nEn un segon lloc, s'hi presenten quaderns i guies de treball per a adolescents que preparin la confirmació, editats pel SIC.\nEn un tercer lloc hi ha diverses adaptacions recomanades de la Bíblía: llibres il·lustrats amb passatges rellevants, amb llenguatge triat per al públic infantil. De les novetats del darrer any a títols amb més història i també bíblies de BCN Multimèdia disponibles per a iPhone, iPad i iPod-Touch a l’App Store.\nI un quart episodi d'aquesta selecció ofereix tres llibres significatius de pregàries, un clàssic del jesuïta Enric Puig –Senyor, sóc un dels vostres petits-, i dos del pedagog Juanjo Fernández que presenta experiències reeixides de pregària quotidiana.\nPodeu trobar el llistat de recomanacions en la pàgina elaborada especialment per Claret.\nrecursos, quaderns d'activitats, postcomunió, materials, llibres, Josep M. Alentà, guies, confirmació, comunió, catequistes, catequesi, Cultura i art, Joves, Espiritualitat, Educació


La Clínica Terres de l'Ebre incorpora un mamògraf d'alta tecnologia i habilita un nou espai per a l'alletament matern - Imagina Ràdio\nAquest divendres, l’alcaldessa de Tortosa, Meritxell Roigé, acompanyada de la regidora de Salut, Mònica Ripoll, i de la directora de la Clínica Terres de l’Ebre, Núria Casalé, han visitat les instal·lacions i n’han destacat l’avantatge que suposa per a les pacients. L’alcaldessa ha destacat que les millores introduïdes s’inclouen dins l’aposta per oferir “més serveis i de més qualitat, millorant els equipaments dels quals disposa el centre de titularitat municipal”, ha dit.\nclínica terres de l'ebre Espai POPA Mamògraf d'alta tecnologia Mertixell Roigé Mònica Ripoll Regidora de Salut tortosa


Fernández Díaz explicarà divendres al Congrés la polèmica reunió amb Rato - Regió7 :: El Diari de la Catalunya Central\nFernández Díaz explicarà divendres al Congrés la polèmica reunió amb Rato\nRajoy esquiva el tema i diu que no cal esperar "res de particular" de la compareixença\nefe | madrid 12.08.2015 | 08:02\nEl portaveu del PSOE entra les preguntes al registre del Congrés J.J. Guillén/efe\nEl ministre de l'Interior, Jorge Fernández Díaz, compareixerà divendres al Congrés per explicar la reunió que va mantenir amb l'exvicepresident del govern Rodrigo Rato, imputat en el cas Bankia, en una jornada en què han refermat les crítiques de l'oposició, que reclamen també la seva dimissió.\nFernández Díaz donarà explicacions de la reunió que va mantenir amb l'expresident de Bankia al seu despatx del ministeri de l'Interior el 29 de juliol, després que així li ho demanessin la resta dels grups parlamentaris, entre els quals el PSOE, Izquierda Plural i UPyD i altres forces com Podem i Ciutadans.\nDilluns el ministeri de l'Interior va remetre un comunicat en què assegurava que la reunió va ser a petició de Rato per una qüestió de caràcter "exclusivament personal" i "completament al marge de la situació processal" en què es troba. Però en unes declaracions a El País, el mateix Rato ha sostingut que en l'entrevista es va parlar del que li "està passant" si bé afirma que ell no va demanar "res" al ministre ni aquest "es va oferir a fer cap gestió".\nMariano Rajoy, que passa les vacances a Galícia, va comparèixer davant els mitjans de comunicació en la seva visita al balneari de Mondariz (Pontevedra) i va evitar referir-se a aquest afer. Tan sols es va remetre a les explicacions que aquest divendres donarà al Congrés el ministre, tot i que va avançar que "no hi haurà res de particular".\nLa reunió, que segons el ministeri va durar tot just una hora, ha aixecat una forta polèmica, fins al punt que alguns partits polítics, associacions de guàrdies civils com l'AUGC o sindicats policials, han demanat la dimissió de Fernández Díaz.\nA més, el PSOE ha registrat cinquanta preguntes dirigides al govern i a Fernández Díaz perquè donin explicacions sobre la que han qualificat de "reunió de la vergonya". El portaveu socialista, Antonio Hernando, va donar compte d'aquestes noves iniciatives parlamentàries després que ahir registrés la petició de compareixença del ministre.\nPSOE: algú menteix\nFins divendres, quan es faci aquesta compareixença, el PSOE mantindrà la seva ofensiva parlamentària per arribar fins al fons d'aquesta qüestió i saber, per exemple, "si menteix Rato o el ministre" perquè l'exvicepresident, imputat pel cas Bankia, assegura, segons publica el diari El País, que, tot i el que s'ha dit per Interior, en aquesta trobada van parlar de molts temes, inclòs de la seva situació processal.\nDes del PP, el portaveu d'Interior al Congrés, Francisco Márquez de la Rubia, va afirmar que la polèmica generada per la reunió es deu a la "histèria electoral" per part dels grups de l'oposició.\nEl diputat popular va defensar el ministre de l'Interior i la seva trajectòria al capdavant del departament i va precisar que la petició de compareixença per part de Fernández Díaz no ha sorprès gens dins del partit, ja que, va recordar, "sempre ha donat explicacions en els moments difícils".\nNo obstant això, el president del PP d'Extremadura, José Antonio Monago, va admetre que, "estèticament", la reunió de Fernández Díaz amb Rato "no va ser el més encertat", tot i que entre les versions ell prefereix creure la del membre del govern.\nEl portaveu d'UPyD, Andrés Herzog, va tornar a demanar la dimissió del ministre de l'Interior i va reclamar a Rajoy que prengui mesures, entre aquestes el "la dstitució immediata de Fernández Díaz".\nEl secretari de Política de Podem, Íñigo Errejón, va demanae que el titular d'Interior dimiteixi del seu càrrec per "decència i respecte" a l'Estat de Dret i el va plantejar com una qüestió d'"higiene democràtica". A més, va demanar explicacions al govern sobre el "tracte de favor" cap a Rodrigo Rato, a qui va definir com un "possible delinqüent financer".\nRivera: banda organitzada\nEl líder de Ciutadans, Albert Rivera, va considerar que el ministre ha de dimitir si es "confirma que va parlar amb Rodrigo Rato de la seva situació processal" i va acusar el PP d'"actuar com una banda organitzada".


2017 GMC Yukon SLT - Blainville, Quebec Car For Sale - 3029972\nMileage (Low) 45 km\nFINANCEMENT 3.49% 84 MOIS,OnStar SIEGE RABATT. COMM ELECT 3E RAN CONTROLEUR Read More DE FREIN DE REMORQU CLIMATISATION, COMMANDE AUTO. COMMANDES INTEGREES AU VOLANT VOLANT INCLINABLE REGL ELECTR. COLONNE DIRECTION TELESCOPIQ DEMARREUR A DISTANCE ALERTE DE TRAFIC TRANSVERSAL AR FILET D'ARRIMAGE RADIO PAR SATELLITE SIRIUS XM PONT ARRIERE - RAPPORT DE 3.42 SYSTEME SONORE HAUT DE GAMME TELECOMMANDE UNIVERSELLE SIEGES BAQUETS, 2E RANGEE GROUPE REMORQUAGE GROUPE SOLEIL, DIVERTISSEMENT ET ORIENTATION EQUIPEMENT DE SERIE/CANADA GLACES ELECTRIQUES AVEC DESCEN PEDALES A REGLAGE ELECTRIQUE GLACES A TEINTE FONCEE VOLANT GAINE DE CUIR VERROUILLAGE ELECTRIQUE DES PO ORIENTATION PAS A PAS ONSTAR MOQUETTE DE COULEUR ASSORTIE A CAMERA ARRIERE DEMARRAGE A DISTANCE PNBV: 3311 KG (7300 LB) RETROVISEUR A ANTIEBLOUISSEMEN RAPPORT DE PONT 3.42 ALTERNATEUR, 150 A REFROIDISSEUR D'HUILE DE BOITE SYSTEME DE REFROIDISSEMENT : B MONITEUR PRESSION DES PNEUS COMMANDES AUDIO SUR LE VOLANT DIFFERENTIEL A BLOCAGE ARRIERE PEINTURE UNIE VERROU DE ROUE DE SECOURS GROUPE D'EQUIPEMENTS PRIVILEGI GROUPE REMORQUAGE MAX MOULURES LATERALES DE CARROSSE MARCHEPIEDS HAUT-PARLEURS, SYSTEME BOSE HA PHARES ANTIBROUILLARDS AVANT SE" Read Less


La Cotorra de la Vall: Usuaris de la platja accessible es queixen al Sindic de Greuges\nUsuaris de la platja accessible es queixen al Sindic de Greuges\nLes persones usuaries de les instal·lacions de la platja accessible ha enviat un escrit al Sindic de Greuges i li comunica que l’Ajuntament de Tavernes no ha fet ningun cas de la queixa nº 091625, que ja havia estat resolta per la institució.\nL’escrit informa al Sindic de Greuges que cap de les recomanacions que ell va indicar a l’ajuntament han estat complides, i tot està igual, agreujades pel fet que enguany només són dos hores de bany, la qual cosa vol dir que són 45 minut per banyista i per tant només dos usuaris els beneficiats, i com enguany s’han duplicat els llocs es podrà arribar a quatre.\nIgualment s’informa que en el lloc nou no hi ha aparcament per a discapacitats, i avui mateix no han pogut trobar cap aparcament lliure.\nLa carta acaba sol·licitant al Sindic de Greuges que intervinga de manera que ja de una i per sempre se solucionen els problemes.\nSi, pero este ajuntament te la plaja en mal estat i molt mal accessible fins i tot per a la gent mes atletica de la nostra localitat ja q es tot un femer d'obres.\n4 de jul. 2010, 16:57:00\nenvieu queixa a bandera blava i veureu com es mouen.\n4 de jul. 2010, 17:25:00


Licitada la reforma de l'edifici destinat a la UVic - somlesFranqueses\nLicitada la reforma de l'edifici destinat a la UVic\nLa nau del polígon Palou Nord s'adaptarà per acollir tallers per al Grau d'Automoció\nDijous, 7 d'octubre de 2021 | 08:30h\nL'Ajuntament de Granollers ja ha licitat el concurs públic per encarregar els treballs de reforma d'una nau del polígon Palou Nord –on hi havia un supermercat Aldi, al carrer Palautordera– per reconvertir-la en la nova seu central del campus de la UGranollers, i acollir els tallers del Grau d'Automoció de la UVic a la ciutat. El pressupost previst de l'actuació és de 866.584 euros i el termini d'execució, de 6,5 mesos.\nL’any passat l'Ajuntament va tancar la compra de l'edifici per 1,5 milions d'euros. Ara, amb l'objectiu és que el nou equipament educatiu de 1.110 metres quadrats en planta baixa pugui entrar en servei el setembre de 2022, i traslladar-hi els estudis que es fan a Can Muntanyola.\nEls treballs licitats consistiran en l'adaptació de la nau industrial a tallers per al Grau d'Automoció, en la línia de disposar d'un Campus Granollers per desenvolupar el projecte universitari. Les quatre aules-tallers (de 150 metres quadrats cadascuna), la secretaria i espais de coworking ocuparan la zona diàfana i el magatzem de l’antic supermercat, mentre que els lavabos aprofitaran la zona d’oficines i serveis. També es manté la posició del moll de càrrega i descàrrega existent adaptant les entrades als tallers a la porta actual.\nEls espais exteriors estaven que es dedicaven a l'aparcament s'han planificat les zones d’esbarjo, situades a prop de la via pública, i les zones de proves i pràctiques a la part nord de la parcel·la per a l'alumnat d'Enginyeria de l'Automoció. A més, es proposa un aparcament amb una coberta plana –on es preveu sis places amb punts de recàrrega elèctrics, així com espai per a patins i bicicletes– i aprofitar el terrat per col·locar plaques solars i part de les instal·lacions d’aire condicionat. La intervenció en aquest espai també preveu la col·locació, a càrrec de l’Ajuntament, de grades recuperades d’altres espais de la ciutat, perforacions del paviment per poder plantar algun element vegetal i la construcció d’una tanca perimetral també amb vegetació.\nL’Ajuntament es farà càrrec de la remodelació i després cedirà la instal·lació a la UVic, que en pagarà un lloguer mensual fins a cobrir el 50% de la inversió.


TREBALLS D'IGNIFUGACIÓ A L'OFICINA STORE COLISEU DE BARCELONA - Ignifugacions generals, protecció passiva contra el foc, treballs amb perlita i vermiculita, llana de roca, pintura intumescent, pintura ablativa, panell conlit, plaques Promat, franges tallafocs, segellaments de passos d’instal•lacions i protecció de conductes\nHome Actualitat TREBALLS D'IGNIFUGACIÓ A L'OFICINA STORE COLISEU DE BARCELONA\nTREBALLS D'IGNIFUGACIÓ A L'OFICINA STORE COLISEU DE BARCELONA\nIgnifugacions Generals ha realitzat la protecció contra el foc a l'Oficina Store Coliseu de Barcelona. Els treballs efectuats són la protecció contra el foc del forjat unidireccional amb revoltó ceràmic i de l'estructura metàl·lica amb perlita i vermiculita i la protecció contra el foc de l'estructura metàl·lica amb pintura intumescent.\nCaixaBank és el banc minorista líder a Espanya, amb la base més gran de clients del país, una destacada fortalesa de balanç i una cultura i valors cetenaris. El seu model de negoci es basa en l'especialització, amb una proposta de valor adaptada per a cada segment; una oferta integral de productes i serveis; la xarxa comercial més gran del país, multicanal, i amb una alta capil·laritat i un equip d'especialistes altament formats.\nL'entitat manté com a prioritats l'alta exigència en qualitat de servei, una aposta ferma per la mobilitat i la digitalització, i la voluntat de ser reconeguda de manera diferencial per la seva proximitat, solidesa financera, capacitat d'innovació i responsabilitat social.


Conselleria demana llicència d'obres per a adequar la residència de discapacitats d'Ontinyent - TV Digital Ontinyent\nHome > Economia > Conselleria demana llicència d’obres per a adequar la residència de discapacitats d’Ontinyent\nConselleria demana llicència d’obres per a adequar la residència de discapacitats d’Ontinyent\nTV Digital Ontinyent 13/03/2017\tEconomia Comentaris tancats a Conselleria demana llicència d’obres per a adequar la residència de discapacitats d’Ontinyent\nLa Conselleria d’Igualtat i Polítiques Inclusives de la Generalitat Valenciana ha sol·licitat a l’Ajuntament d’Ontinyent llicencia d’obres per a adequar les instal·lacions de la residència de discapacitats de la ciutat. Es tracta d’una actuació pressupostada en 200.000 euros que permetrà realitzar millores que l’administració autonòmica considera necessàries per poder posar en marxa l’ús de l’edifici, finalitzat en 2010 i pendent d’obertura des d’aleshores.\nCal recordar que el actual Govern Valencià no podia actuar a l’edifici fins assumir la seua titularitat, a la que es va accedir el passat mes de juny de 2016. En aquell moment, i coincidint amb una visita a Ontinyent per a acudir a unes jornades empresarials organitzades per COEVAL, la Consellera Mònica Oltra va visitar la residència junt a l’alcalde d’Ontinyent, Jorge Rodríguez, al qui va anunciar que els tècnics havien trobat una sèrie de mancances a resoldre en l’edifici (construït per Caixa Ontinyent sobre terrenys municipals) abans de poder procedir a la seua obertura.\nTambé es contempla l’actualització del sistema automàtic de tancament i obertura d’eixides d’evacuació a la normativa actual (36.800 euros); estudi per a proposar un sistema de protecció del sol en les zones més afectades (13.500 euros); o la col·locació de solera i paviment d’exterior des de l’eixida del centre fins a eixir de la parcel·la de la residència, incloent un nou accés per als vianants front de l’entrada principal de la residència (9.700 euros).\nDes del Govern d’Ontinyent, tant l’alcalde d’Ontinyent com la regidora de Política per a les Persones, Sayo Gandia, coincidien en valorar positivament “que vagen complint-se els tràmits que va anunciar el nou Govern Valencià i l’obertura de la residència estiga cada volta més a prop, després de molts anys als quals la Generalitat ni tan sols havia acceptat la cessió de la residència”, recordaven.\nAnterior Conferència per previndre malalties del cor amb la dieta mediterrània\nSegüent EU d’Ontinyent mostra el seu rebuig a la externalització d’uns servicis de Cultura


Les presidencials divideixen Àustria entre el populisme i l’europeisme\nEls austríacs estan cridats a les urnes avui per escollir en segona volta el seu nou president. Alexander Van der Bellen, que concorre com a independent, s’ha convertit en l’estendard de la moderació i l’europeisme. El seu contendent Norbert Hofer, candidat del Partit de la Llibertat (FPO), és crític amb la UE i encoratja els temors a la immigració. Si guanyés, seria el primer cap d’estat de la ultradreta de l’Europa occidental des del final de la Segona Guerra Mundial.\nLes enquestes dibuixen un escenari molt ajustat i tots dos contrincants estan lluitant pel vot conservador. Van der Bellen, un professor universitari de 72 anys que va ser el líder dels verds al parlament austríac, està mirant de donar una imatge pròxima per contrarestar el seu currículum acadèmic, mentre que Hofer, enginyer de 45 anys, s’esforça per moderar el seu discurs per guanyar vot més centrat.\nSegons Reinhard Heinisch, catedràtic de Política Austríaca Comparada a la Universitat de Salzburg, s’està presenciant ‘una batalla sobre qui és el típic austríac’, l’exponent del poble. ‘Qui domini el centre guanyarà’, ha subratllat.\nPer aquesta raó, Hofer suavitza els postulats que més poden espantar els indecisos, en particular, els que han de veure amb l”Öxit’, la sortida del país de la Unió. Així va quedar patent en el debat celebrat dijous a la nit en la televisió pública ORF, l’últim d’aquesta llarga campanya.\nEn aquest duel, el contendent dretà va provar de convèncer que vol Àustria dins del club, davant els atacs de Van der Bellen, que li va passar per la cara les seves estretes relacions amb polítics antieuropeus com la francesa Marine Le Pen. L’exlíder dels verds creu que el seu rival ‘juga amb foc’ quan suggereix plebiscits sobre la permanència a Europa.\nLa veritat és que Hofer està a favor de fer un referèndum sobre la permanència del seu país a la UE si el club acaparés massa poder en detriment de la sobirania nacional o si Turquia s’adherís a Europa.\nBrussel·les mira amb recel aquests postulats. El president de la Comissió Europea, Jean-Claude Juncker, ja ha assenyalat públicament que el candidat de l’extrema dreta el desagrada.\nImpuls del populisme\nUna victòria del candidat del FPO donaria, previsiblement, ales al populisme antieuropeu al continent. Aquest és el punt de vista de Steven Blockmans, cap de Política Exterior de la UE al ‘think tank’ CEPS, amb seu a Brussel·les. Considera que seria simbòlicament molt significatiu, ja que podria ampliar l”efecte dòmino’ d’altres ‘vots de protesta’ com el del Brexit o la victòria de Donald Trump als Estats Units.\n‘Podria enviar un senyal molt negatiu per als ideals europeus’, ha assenyalat en conversa amb Europa Press. Considera que seria un missatge ‘molt poderós’ per als nacionalistes i proteccionistes del continent, i creu que podria crear un ‘efecte amplificador’ en eleccions com les previstes a Països Baixos, França i Alemanya al 2017, on els moviments populistes tenen bons pronòstics.\nÀustria va viure un episodi particularment difícil amb els seus socis europeus quan l’any 2000 van decidir tallar relacions amb Viena a causa de l’entrada del FPO en el govern.\nEl resultat de les presidencials també tindria conseqüències en la política interna d’Àustria. Una victòria de Hofer podria donar ales al FPO, que ja té un bon pronòstic de vot, amb vista a les properes eleccions generals al país, que es celebraran com a molt tard al 2018.\nTot i això, Blockmans no creu que una eventual participació d’aquest partit en l’executiu pugui comportar una reacció de la mateixa gravetat que a començaments de segle per part de la UE, ja que el paisatge polític al continent ‘ha canviat completament’.\nCansament de la població\nL’auge del populisme de dretes a Europa és una realitat. A Àustria, els experts l’atribueixen a factors com l’afartament de la ciutadania amb la política tradicional. Segons Heinisch, hi ha un ‘desig de canvi’ perquè des del final de la Segona Guerra Mundial hi ha ‘els mateixos partits en el poder’.\nEl FPO es posiciona com un partit allunyat de les elits, pròxim al poble i als seus problemes. Alhora, ha sabut capitalitzar la por al terrorisme islamista i el descontentament amb la crisi dels refugiats.\nEn el debat d’aquest dijous a la nit, Hofer va tornar a aprofitar l’ocasió per subratllar la necessitat de protegir el país davant l’amenaça gihadista. En aquest sentit, ha advocat per retirar la nacionalitat austríaca als qui s’uneixin a les files de l’anomenat Estat Islàmic. Van der Bellen va respondre que aquesta mesura podria donar lloc a persones apàtrides.\nD’altra banda, el candidat populista va acusar el seu contrincant d’haver estat un ‘espia’ comunista, en un intent d’allunyar-lo del votant de centre. Van der Bellen va rebutjar rotundament aquestes afirmacions, que va titllar de ‘ridícules’.\nEntrebancs en el procés\nAquests comicis presidencials són la repetició de la segona volta que es va produir al maig, que va donar com a guanyador Van der Bellen per la mínima. Menys de 31.000 sufragis, un 50,3% davant d’un 49,6%, van marcar la diferència.\nTot i això, el Tribunal Constitucional va anunciar el juliol, arran d’una reclamació del FPO, que calia repetir el procés per irregularitats en el recompte. La data inicialment prevista per dur un altre cop a terme la votació era el 2 d’octubre, però va caler endarrerir la data per un defecte de la goma d’enganxar en els sobres del vot per correu.\nTambé han estat unes eleccions especials perquè per primer cop des del final de la Segona Guerra Mundial cap dels candidats dels dos partits tradicionalment dominants, socialistes i conservadors, van passar a la segona volta, en un mostra del cansament ciutadà respecte de la classe política habitual.


Manolo González: “Em quedo amb la imatge de l’equip” – CFBadalona\nManolo González: “Em quedo amb la imatge de l’equip”\nDesprés de la victòria que el CF Badalona ha aconseguit a Montigalà contra l’Hércules, Manolo González ha comparegut davant dels mitjans de comunicació satisfet per la feina feta, per l’èxit del plantejament i pel joc dels seus futbolistes. “Estic molt content, perquè el resultat és just. I no només és important la victòria; em quedo, sobretot, amb la imatge que ha donat l’equip”, ha assegurat el tècnic escapulat.\nHa estat una roda de premsa marcada per la disposició tàctica que el cos tècnic del Badalona ha decidit utilitzar, sense extrems purs, amb Bermudo d’interior i dos puntes en atac.\nAmb 42 punts a la classificació, i a tres de la salvació, l’entrenador del Badalona tampoc ha pogut evitar parlar del què passarà un cop assolida la fita: “No vull dir que farem play-off. No posaré aquesta pressió als jugadors. El que vull és que sempre surtin al terreny de joc amb l’objectiu de vèncer i competir. A partir d’aquí, ja veurem què passa”\n← El partit del Juvenil: SD Huesca 1 – CF Badalona 1\tEls resultats del cap de setmana del 28 de febrer i 1 de març →


La Creu Roja fa front a un increment important de la feina amb nous projectes en l’horitzó – Ràdio Valira\nPublicat per Ràdio Valira el 16 de juliol de 2020\nEl volum de feina a què ha hagut de fer front la Creu Roja Andorrana no ha parat de créixer en els darrers temps.\nAixí, a l’increment de l’activitat que ja es va registrar el 2019, aquest any caldrà afegir el que ha suposat la mobilització de l’ONG per fer front a l’emergència sanitària i a la posterior crisi econòmica i social. L’entitat ha intentat “anticipar-se” als problemes que es poden donar i, d’aquesta manera, han volgut donar resposta a les necessitats existents. D’aquesta manera, per exemple, han dut a terme recentment una col·lecta d’aliments que va acabar amb la recollida de 13 tones que estan destinades a la botiga solidària que vol ser un complement a la feina que es fa des d’altres entitats com Càritas i que es mantindrà “el temps que faci falta”, tal com ha comentat el director general de l’ONG, Jordi Fernández. Des de l’ONG es plantegen continuar impulsant la feina que han dut a terme fins ara en les diferents àrees i fins i tot manifesten estar preparats per un possible “rebrot”, tal com ha comentat el president, Josep Pol. Malgrat això, no renuncien a nous projectes com pot ser posar en marxa un centre sociosanitari per a padrins, una fita “ambiciosa” que es marquen a “mig termini”.\nTal com s’ha comentat, l’activitat de l’ONG no ha parat de créixer i ha estat especialment intensa durant la crisi del coronavirus, quan s’han arribat a mobilitzar 1.934 voluntaris que han fet un total de 65.389 hores; s’han realitzat 3.110 trucades preventives a padrins; s’han fet 902 assistències domiciliàries i 1.113 serveis de transport sociosanitari. A més, des de l’ONG han repartit 4.232 àpats a domicili.\nI si bé la xifra que s’ha registrat aquest any és important, l’any passat ja hi va haver un creixement de la feina feta. Així, es van fer més hores de voluntariat i més serveis socials i de transport sociosanitari, entre d’altres. Cal destacar que fins a 1.626 persones es van beneficiar de la intervenció de l’àrea de social, un 10% més que l’any anterior. De fet, el centre de coordinació va gestionar 31.000 trucades, de les quals el 85% eren de seguiment. També ha augmentat la xifra de persones que fan servir el servei de teleatenció domiciliària, concretament en 59 usuaris.\nPel que fa a les hores dedicades pels voluntaris, l’any passat es van superar les 13.000, la qual cosa suposa un increment del 13%. La Creu Roja Andorrana va veure també incrementada la xifra de socis al llarg del 2019. D’aquesta manera la xifra va quedar en gairebé 3.000, concretament 2.962. Aquesta és la principal font d’ingressos de l’ONG i, de fet, l’any passat va representar una quantitat de 207.901 euros.\nEl transport sociosanitari també va viure un increment dels serveis del 4%, sent especialment important l’augment de serveis individuals, un 119%.\nQuant a la promoció d’activitats i accions a favor de la salut pública, cal destacar l’assoliment de la fita de més de mil donacions de sang, concretament van ser 1.310. Tal com ha comentat Pol moments abans de l’inici de l’assemblea de la Creu Roja en què s’han comentat aquestes xifres, l’increment registrat el 2019 “és bastant considerable” i això fa que des de l’ONG s’estigui “molt orgullosa” de tot el que es va poder fer.


IB3 | El futur aparcament d’Es Trenc per a 497 vehicles no estarà llest aquest estiu\nEl futur aparcament d’Es Trenc per a 497...\nPortada > mallorca > El futur aparcament d’Es Trenc per a 497 vehicles no estarà llest aquest estiu\nEl futur aparcament d’Es Trenc per a 497 vehicles no estarà llest aquest estiu\nEl pressupost d'execució supera els 655.000 euros i a partir de l'acta de replanteig ha d'estar acabat en quatre mesos\nL’Ajuntament de Campos no presentarà al·legacions a l’alternativa triada per la Direcció General d’Espais Naturals i Biodiversitat per transformar aquest sementer en el nou aparcament del Parc Natural Marítim Terrestre des Trenc-Salobrar de Campos. En aquests moments, el projecte està en exposició pública durant 30 dies. També es poden esmenar durant els pròxims 15 dies la relació provisional de béns i drets necessaris a expropiar per a l’habilitació de la zona d’estacionament de titularitat pública previst a la Llei 2/2017, de 27 de Juny.\nLa parcel·la de 15.456 metres quadrats que s’ha d’expropiar a un únic propietari s’ha valorat en 167 mil euros. S’ubica en la confluència dels camins de ses Covetes i sa Ràpita. El pàrquing serà de pagament i hi haurà personal de seguretat durant les hores que estigui obert.\nEl termini d’execució es fixa en 4 mesos a partir de la firma de l’acta de replanteig. Per això, si es té en compte que la iniciativa depèn de l’avaluació d’impacte ambiental ordinària, tot apunta que no estarà llest per aquest estiu. Un problema greu per a Campos. En aquest solar que els darrers dos estius obria gratuïtament a més de 300 vehicles, i que ara està clausurat per l’Agència de Defensa del Territori, avui, encara fora de la temporada alta, a migdia les places d’aparcament de la zona blava ja estan més de la meitat ocupades.\nDe les dues alternatives proposades s’ha optat per la segona, amb dos accessos: al costat nord, per als turismes i al cantó sud-est, per al minibús llançadora. Els caixons per a les places individuals seran de 4 metres i mig de llarg per 2 i mig d’ample, amb l’estacionament en bateria.\nNo estarà il·luminat, però tot i això, s’haurà d’enganxar al punt més pròxim a 100 metres en el camí municipal de ses Covetes per tal d’obtenir una potència de 5 kW perquè puguin funcionar la barrera i el caixer automàtic.